 

**בבית הדין הצבאי המחוזי**

**מחוז שיפוט מטכ"ל**

**בפני השופטת: סא"ל רינת לוי מוסקוביץ'**

**בעניין: התובע הצבאי (ע"י ב"כ, קמ"ש תהל ברון)**

**נגד**

**הנאשם: ח/XXX טוראי ל' ב' (ע"י ב"כ, סרן חן יצחק)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 28.03.2022 ועד יום 14.01.2023 למשך 293 ימים, בהתאם לכתב האישום המתוקן ולפרטים הנוספים.

* **ניתנה היום, ד' בשבט התשפ"ד, 14.01.2024, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו XXX במשך 293 ימים עד להתייצבותו.

החייל מגיע מרקע משפחתי מורכב, הוא מתגורר עם סבתו, כשהוריו ואחיו מתגוררים בנפרד. הסבתא סובלת משורת מחלות כרוניות ומסתייעת בחייל ובבני משפחה נוספים. החייל נעדר מהבקו"ם, ומאז שחררו ממעצר בגין ההיעדרות המדוברת, שולב בתפקיד של מאבטח מתקנים, אותו ביצע באופן מצוין, תוך הפגנת התנדבות, ערכיות וחריצות, כעולה מדברי מפקדו שהגיע לדיון.

יש לשבח את החייל על דרכו הצבאית, ועל כך שבמשך השנה החולפת לא נרשמה לחובתו ולו עבירת משמעת אחת. בית הדין בטוח כי החייל ימשיך ויתרום בשנה הנוספת שנותרה לשירותו הצבאי, ומאחל לו הצלחה רבה הן בהמשך דרכו הצבאית והן לאחר מכן כאזרח תורם ומועיל לחברה.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**[meshalev.tali@gmail.com](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, ד' בשבט התשפ"ד, 14.01.2024, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**שופטת**

**נערך על ידי: נ.פ**

**בתאריך: 25.01.2024**

**חתימת המגיה: סגן שיר בן-ארמון**